આજે ઈમ્પોર્ટેડ ક્રૉકરીની માગ વધારે છે. એનું કારણ છે એમાં મળતી પુષ્કળ વરાઇટી, જેમાં તમારી પાસે ચૉઇસની કોઈ કમી નહીં હોય. ઈમ્પોર્ટેડ ક્રૉકરીની દુકાન ધરાવતા હેનિશ સૈયા કહે છે, ‘મારી પાસે બધી ઇમ્ર્પોર્ટેડ ક્રૉકરી છે જેમાં તમને અઢળક વરાઇટી જોવા મળે છે. આમાં કલર અને ડિઝાઇનમાં ઘણી વરાઇટી જોવા મળે છે. આ બધી ક્રૉકરી થાઇલૅન્ડ, જપાન, શ્રીલંકા વગેરે દેશોથી આવે છે. આમાં જે મટીરિયલ વાપરવામાં આવે છે એ કાચનું હોય છે જે જલદી તૂટી જાય છે. એ સિવાય તમે એને ડિશવૉશરમાં નથી ધોઈ શકતા. આ ઇમ્ર્પોર્ટેડ ક્રૉકરી માઇક્રોવેવ-ફ્રેન્ડ્લી પણ નથી. આને તમે માઇક્રોવેવમાં વાપરી શકતા નથી, પણ ફ્રાન્સથી જે ક્રૉકરી ઇમ્ર્પોટ થાય છે એને ફેંકો તો પણ એ તૂટતી નથી અને એ માઇક્રોવેવ-ફ્રેન્ડ્લી છે. ઘરમાં માત્ર દેખાવ માટે લેવામાં આવે છે, કેમ કે આ ક્રૉકરીના રૂપ-રંગને લીધે એ તમારા ઘરને સ્માર્ટ અને પ્રેશિયસ લુક આપે છે. આમાં તમને કપ-સૉસર અને કૉફી મગથી લઈને ડિનર સેટ સુધીની ક્રૉકરીઓ જોવા મળે છે.’